open-index/open-wikipedia-markdown huggingface dataset:
పండగ చేస్కో

**పండగ చేస్కో ** 2015 మే 29, శుక్రవారం విడుదలైన తెలుగు సినిమా.
## కథ
పోర్చుగల్‌లో ఉన్న కార్తీక్ పోతినేని (రామ్). వీడియో గేమ్స్ అభివృద్ధి చేసే పెద్ద సంస్థ పెట్టి, కోట్లు గడిస్తాడు. తల్లితండ్రులు (పవిత్రా లోకేశ్, రావు రమేశ్), చెల్లెలు, బావ ఉంటారు. పెళ్ళి చేసుకోవాలని అనుకుంటున్న తరుణంలో అతనికి అనుష్క (సోనాల్ చౌహాన్) అనే మరో పారిశ్రామికవేత్త తారసపడుతుంది. సరైన వయసులోగా భారతీయ సంతతి వ్యక్తిని ఎవరినైనా పెళ్ళిచేసుకోకపోతే, వేల కోట్ల ఆస్తి మొత్తం వేరొకరికి వెళ్ళిపోతుందని ఆమె తండ్రి వీలునామా రాసిన సంగతి ఆమెకు ఆలస్యంగా తెలుస్తుంది. ముప్ఫై రోజులే గడువు ఉండడంతో, వరుడి కోసం వెతుకుతున్న ఆమె కార్తీక్‌ను పెళ్ళాడాలనుకుంటుంది.
 
మరోపక్క, బొబ్బిలిలో ఉండే హీరోయిన్ దివ్య (రకుల్ ప్రీత్ సింగ్). ఆమె తల్లి, తండ్రి (మిర్చి సంపత్) విడిపోతారు. తల్లి, మేనమామ (సాయికుమార్) దగ్గర పెరుగుతుంటుంది. పచ్చగడ్డి వేస్తే భగ్గుమనే తండ్రికీ, మేనమామకూ మధ్య నలిగిపోతుంటుంది. లాభం లేదని వేరే ఊరికి వచ్చేస్తుంది. కాలుష్యానికి కారణమవుతోందంటూ కార్తీక్ కర్మాగారం మీద కేసు వేసి, మూయించే పరిస్థితి తెస్తుంది. మనదేశంలోని ఈ కర్మాగారం కోసం పోర్చుగల్ నుంచి పెళ్ళి పనులు కూడా పక్కన పడేసి, మరీ వస్తాడు కార్తీక్.
 
కార్తీక్ ఇక్కడ కొచ్చాక, దివ్యను ప్రేమలో పడేయడానికి ప్రయత్నిస్తాడు. ఇంతకీ కార్తీక్ ఎవరు? అతనికీ దివ్య తండ్రికీ ఉన్న బంధం ఏమిటి? దివ్య తండ్రికీ, మేనమామకూ మధ్య వైరానికి కారణం ఏమిటి? లాంటి ప్రశ్నలకు సమాధానమే మిగిలిన కథ. 

## తారాగణం

* రామ్‌ పోతినేని - కార్తీక్ పోతినేని
* రకుల్ ప్రీత్ సింగ్ - దివ్య
* సోనాల్ చౌహాన్ - అనుష్క
* బ్రహ్మానందం
* పవిత్రా లోకేశ్
*హరీశ్ ఉత్తమన్ 
* రావు రమేశ్
* సంపత్ రాజ్
* సుబ్బరాజు
* ముకుల్ దేవ్
* జీవా
* అజయ్
* నాగేంద్రబాబు
* అడివి శేష్
* రామచంద్ర

## సాంకేతికవర్గం
*కథ - వెలిగొండ శ్రీనివాస్
*స్క్రీన్‌ప్లే - మాటలు - కోన వెంకట్,
*రచనా సహకారం - అనిల్ రావిపూడి
*నిర్మాత - పరుచూరి కిరీటి
*స్క్రీన్‌ప్లే - దర్శకత్వం - గోపీచంద్ మలినేని

## బయటి లంకెలు
*https://www.youtube.com/watch?v=WlhuYvrE3vA

## మూలాలు

వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:తేజస్వి మదివాడ నటించిన సినిమాలు
లుక్కావారిపాలెం

**లుక్కావారిపాలెం** బాపట్ల జిల్లా నగరం మండలానికి చెందిన రెవెన్యూయేతర గ్రామం. 

## దర్శనీయ ప్రదేశాలు/దేవాలయాలు
గ్రామదేవత శ్రీ గుడారంకమ్మ తల్లి ఆలయం:- గ్రామస్థుల, భక్తుల విరాళాలతో నూతనంగా నిర్మించిన ఈ ఆలయంలో 2015, మే-28వ తేదీ గురువారంనాడు, అమ్మవారి విగ్రహప్రతిష్ఠా మహోత్సవం నిర్వహించెదరు. అనంతరం విచ్చేసిన భక్తులకు అన్నదానం నిరవించెదరు.

వర్గం:నగరం మండలం లోని రెవిన్యూయేతర గ్రామాలు
అరికరేవుల సునందా శాస్త్రి

**అరికరేవుల సునందా శాస్తి ** కర్ణాటక సంగీతంలో విద్వాంసురాలు. ప్రసిద్ధ వైణికురాలు.
## జీవిత విశేషాలు
ఆమె గుంటూరు జిల్లా పేటేరు గ్రామంలో సంగీత కారుల కుటుంబానికి చెందిన శ్రీహరి రావు, సుశీల దంపతులకు జన్మించారు. ఆమె మద్రాసుకు వెళ్ళి సంగీతాన్ని అభ్యసించారు. 1954, 1955 సంవత్సరాలలో ఆమె వోకల్, వీణ వాద్యాలలో మద్రాసు టెక్నికల్ బోర్డు వారినుండి డిప్లొమా పరీక్ష ఉత్తీర్ణులయ్యారు. అదే సమయంలో ఆమె ఆల్ ఇండియా రేడియోలో సెమీ-క్లాసికల్, లైట్ మ్యూజిక్ లలో తన సంగీతాన్నందించారు. ఆమె తెలుసు సినిమాకు నేపథ్యగాయకురాలిగా కూడా పనిచేసారు. ఆమె "కుంకుమరేఖ", "చివరకు మిగిలేది", "కలిమిలేములు", "పచ్చని సంసారం", నరాంతకుడు వంటి  చిత్రాలకు పాటలను పాడటమే కాకుండా హిందీ సినిమా "చోరీ చోరీ" (రాజ్ కపూర్ సినిమా) కు వీణలో తిల్లాన రికార్డింగులో కూడా పనిచేసారు. ఆమె ఆ సినిమాలో వీణా వాద్యంతో కనిపిస్తారు. ఆమె తండ్రి 1960 లో ఆమెను హైదరాబాదుకు తీసుకువెళ్ళిన మూలంగా ఆమె నేపథ్య గాయకురాలిగా కెరీర్ కు తెరపడింది. కానీ ఆమె తన సంగీతంతో ఆల్ ఇండియా రేడియోలో పనిచేసి అలరించారు.

ఆమెకు అనేక బిరుదులు, సత్కారాలు వచ్చాయి. ఆమెకు మధురగాయని అనే బిరుదు వచ్చింది. ఆమె ఎ.యు.స్కూలు ఆఫ్ పైన్ ఆర్ట్స్ లో వోకల్ ఉపాధ్యాయురాలిగా 13 సంవత్సరాలు పనిచేసారు. అదే విధంగా 10 సంవత్సరాలు ఎ.యు. ఉన్నత పాఠశాలలో 1977 వరకు పనిచేసారు.

## యితర లింకులు
* హిందూ లో వ్యాసం 
* హిందూ పత్రికలో వ్యాసం 

వర్గం:కర్ణాటక సంగీత విద్వాంసులు
వర్గం:తెలుగు సినిమా నేపథ్యగాయకులు
వర్గం:గుంటూరు జిల్లా మహిళా సంగీత విద్వాంసులు
వర్గం:ఆంధ్రప్రదేశ్ వైణికులు
వర్గం:తెలుగువారిలో వైణికులు
వర్గం:తెలుగు సినిమా మహిళా నేపథ్య గాయకులు
పెళ్ళి చూపులు

హిందూ వివాహాల్లో **పెళ్ళి చూపులు** ఒక ప్రధానమైన ఘట్టం. కాబోయే వధువు వరుడు ఒకరినొకరు చూసుకునే తొలిఘట్టం. ఇరువైపు బంధువులు కలుసుకొని, ఒకరి గురించి ఒకరు తెలుసుకునే సందర్భం ఇది.

## హిందు మత సాంప్రదాయం
ఈ పెళ్ళి చూపులు హిందు మత సాంప్రదాయం ప్రకారం పెళ్ళి అయ్యొంతవరకు అమ్మాయి తన మెట్టినిల్లు చూదకూడదని హిందువులు గాఢంగ నమ్ముతారు, కనుక పెళ్ళి చూపులు అమ్మాయి వాళ్ళ ఇంటి వర్ద జరుగును. పెళ్ళి కొడుకు తరుపువారు 3 లెదా 5 మందితొ అమ్మాయి వాళ్ళ ఇంటికి వస్తారు. అమ్మాయిని తయారు చెసి అబ్బాయికి చూపిస్తారు. తరువాత ఇద్దరికి అమ్మాయికి అబ్బాయికి నచ్చితే పెద్దవారు కట్న, కానుకలు మాట్లాడతారు. ఈ కట్నాలు కూడా కుదిరిన పిదప తరువాత అడుగు పడుతుంది.ఇక ఇక్కడి నుండి వారిరువును పెళ్ళి కొడుకు పెళ్ళి కూతూరుగా పరిగణిస్తారు. ఈ పెళ్ళిచూపుల కార్యక్రమంలో అమ్మాయిల ఇష్టాలను పెద్దగా పట్టిచ్చుకోరు అని అంటారు కాని కాలం మారింది, అమ్మాయిలకు అబ్బాయిలు నచ్చితేనె తరువాత అడుగు పడేది.

## క్రిస్టియన్ మత సాంప్రదాయం

## ఇస్లామ్ మత సాంప్రదాయం
వడ్లమూడి శ్రీకృష్ణ

**వడ్లమూడి శ్రీకృష్ణ** పశు శాస్త్రవేత్త.
## జీవిత విశేషాలు
**వడ్లమూడి శ్రీకృష్ణ** తెనాలి తాలూకా మోపర్రు గ్రామంలో 1927, ఆగష్టు 15 న జన్మించారు. ఆయన తండ్రి వెంకటరత్నం. ఆయన దేశ, విదేశాలలో ఉన్నత విద్యలను అభ్యసించి, బి.ఎ., ఎస్.సి, ఎం.ఎస్., పి.హెచ్.డి, డి.వి.ఎం. మొదలగుపట్టాలను అందుకున్నారు. ఆయన భార్య పేరు జమున. ఆయనకు ముగ్గురూ కుమారులు ఒక కుమార్తె.
ఆయన 1960లలో విదేశాలకు వలస వెళ్ళారు. అమెరికాలో కొంతకాలం పనిచేసారు. అమెరికాలో ఆవుల గోపాలకృష్ణమూర్తి గారు కూడా ఈయన ఇంటిలో కొంతకాలం ఉన్నారు. అమెరికాలో 1979-81 మధ్య కాలంలో ఆయన ఉత్తర అమెరికా తెలుగు సంఘంలో ప్రాంతీయ ఉపాధ్యక్షునిగా పనిచేసారు.

## పరిశోధనలు
ఆయన దేశ విదేశాలలో వివిధ పరిశోధనా సంస్థలలో పరిశోధనలు నిర్వహించారు. రాణీఖేత్ వ్యాక్సిన్ రీసెర్చి లేబొరేటరీస్, సీరం ఇనిస్టిట్యూట్ (హైదరాబాద్) ఏనిమల్ హస్బండరీ డిపార్టుమెంటు (మద్రాసు, హైదరాబాదు), ఎస్.సి.ఐ క్యాన్సర్ రీసెర్చి లాబొరేటరీస్, మైక్రో బయోలాజికల్ అసోసియేషన్ (మేరీలాండ్ అమెరికా) డిపార్ట్ మెంటు ఆఫ్ ఇంఫెక్షియస్ డిసీసెస్ అండ్ లాబొరేటరీస్ (నార్త్) చికాగో) మొదలగు దాదాపు పదిహేను పరిశోధక సంస్థలలో పనిచేస్తూ పరిశోధనలు నిర్వహించారు

జాతీయ, అంతర్జాతీయ సైన్సు జర్నల్స్ లో 100కి పైగా పరిశోధనా పత్రాలనూ వెలువరించారు . జాతీయ, అంతర్జాతీయ వైజ్ఞానిక సదస్సులలో 60 పరిశోధనా వ్యాసాలను సమర్పించారు. అనేకమంది పరిశోధక విద్యార్థులకు మార్గదర్శకులుగా ఉన్నారు. ప్రముఖ పశువైద్య విద్యావేత్తగా, పరిశోధకులుగా, అంతర్జాతీయ ఖ్యాతిని గడించారు. విదేశీ శాస్త్రవేత్తల ఎందరితోనో శిక్షణ పొందుతూ పరిశోధనలు జరిపారు. అనేక విదేశీ శాస్త్ర విజ్ఞాన సంస్థలలో గౌరవ సభ్యత్వాన్ని అందుకున్నారు.

## అస్తమయం
ఆయన 2003 డిసెంబరు 4 న మరణించారు.
## మూలాలు

## ఇతర లింకులు

వర్గం:1927 జననాలు
వర్గం:2003 మరణాలు
వర్గం:తెలుగువారిలో వైద్యులు
వర్గం:తెలుగువారిలో పశువైద్యులు
వర్గం:తెలుగువారిలో శాస్త్రవేత్తలు
వర్గం:ప్రవాస భారతీయులు
వర్గం:గుంటూరు జిల్లా పశు వైద్యులు
వర్గం:గుంటూరు జిల్లా శాస్త్రవేత్తలు
మోదడుగు విజయ్ గుప్తా

**మోదడుగు విజయ్‌గుప్తా**, మత్స్య సాగుల పరిశోధకులు, జీవ శాస్త్రవేత్త. ఆయనకు 2005 లో "వరల్డ్ ఫుడ్ ప్రైజ్" లభించింది. ఆయన తక్కువ వ్యయంతో మంచినీటి చేపల వ్యవసాయం గూర్చి చేసిన అభివృద్ధికి గానూ ఈ బహుమతి ఆయనకు లభించింది. ఈయన ఈ అవార్డు అందుకున్న ఆరవ భారతీయుడు. ఈ అవార్డు పొందిన తొలి ఆంధ్రుడిగా చరిత్ర పుటలకెక్కారు.

## జీవిత విశేషాలు
ఆయన గుంటూరు జిల్లా, బాపట్ల పట్టణంలో 1939, ఆగష్టు 17న జన్మించారు. ఎం.ఎస్.సి డిగ్రీ అందుకున్న తరువాత చీరాల కాలేజీలో అధ్యాపకునిగా కొంతకాలం పాటు పనిచేసారు. ఆ తరువాత ఆస్సాం రాష్ట్రంలో ఒక కళాశాలలో "జంతు శాస్త్ర శాఖాధిపతి"గా కూడా పనిచేసారు. ఆ కాలంలో ఆయన పరిశోధనలపై దృష్టి సారించారు. పరిశోధనలు చేస్తూ ఆయన మరింత అభివృద్ధి సాధించడానికి కలకత్తా వెళ్ళి "ఫిషరీస్ రీసెర్చి"లో ప్రవేశించారు.

## పరిశోధనలు
ఆయన పరిశోధనలను ముమ్మరంగా సాగించేందుకు, ప్రత్యాక్ష అధ్యయనం చేసేందుకు స్వయంగా రైతుల చేపల చెరువులకు వెళ్ళి, చెరువు గట్ల పైనే పరిశోధనలు ప్రారంభించారు. రైతుల అవసరాలు, సమస్యలు కూడా అవగాహన చేసుకొని అందుకు అనుగుణంగా తన పరిశోధనలు కొనసాగించారు. అధికోత్పత్తి వలననే చేపల రైతులకు గిట్టుబాటు అవుతుందని గ్రహించి, ఆ దిశగా ప్రయోగాలు చేసి, రెండు రకాల కొత్త రకాల చేపలను "రిబ్బన్ ఫిషెస్" పేరుతో ఉత్పత్తి చేసారు. వీటి పెంపకంతో ఒకటిన్నర నుంచి మూడు, అయిదు టన్నుల స్థాయి వరకు అధిక దిగుబడి వచ్చింది.

ఆయన వ్యవసాయ పరిశోధన మండలి (ICAR) తరపున మత్స్య సాగులకు అందించిన అపురూపమైన సేవలను ఐక్యరాజ్య సమితి గుర్తించి ఆయనకు మత్స్య శాస్త్ర నిపుణుడిగా ప్రపంచ దేశాలకు మరింత కృషి జరిపేందుకు, పరిశోధనలు చేసి ఫలాలను రాబట్టడానికిఅవకాశం కల్పించింది.

కన్సల్టేటివ్ గ్రూపు ఆఫ్ అగ్రికల్చరల్ రీసెర్చి (పెనాంగ్, మలేసియా) అధ్వర్యంలోని మత్స్య పరిశోధన సంస్థ వరల్డ్ ఫిష్ కు అసిస్టెంట్ డైరక్టరుగా ఆయన పదవీవిరమణ చేసారు.
## అవార్డులు
ఈయనకు కిరిబాటి దీవుల అధ్యక్షుడు అనోట్‌ టాంగ్‌ శుక్రవారం ఆగష్టు 29 2015 న కొరియా శాంతి బహుమతిని అందుకోనున్నారు. వీరికి రూ.3.30 కోట్ల ప్రైజ్‌ మనీ అందజేస్తారు.

ఈయనకు 2023లో పద్మశ్రీ ప్రకటించగా, ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.

## మూలాలు

## ఇతర లింకులు
* Agri Biotech Foundation (ABF)
* biographical information
* Don’t just research, use it: World Food Man - by Nirmala Ganapathy

వర్గం:వరల్డ్ ఫుడ్ ప్రైజ్ గ్రహీతలు
వర్గం:జీవిస్తున్న ప్రజలు
వర్గం:భారతీయ జీవ శాస్త్రవేత్తలు
వర్గం:1939 జననాలు
వర్గం:తెలుగువారిలో శాస్త్రవేత్తలు
వర్గం:గుంటూరు జిల్లా శాస్త్రవేత్తలు
దుద్దెడ సుగుణమ్మ

**దుద్దెడ సుగుణమ్మ**  శ్రీవరిసాగు అత్యధిక దిగుబడినిచ్చిందని నిరూపించిన మహిళ. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
సుగుణమ్మ వరంగల్ జిల్లా, బచ్చన్నపేట మండలం కట్కూరు గ్రామానికి చెందిన మహిళ. ఆమె కుటుంబం కూలి పని మీదే ఆధారపడి జీవిస్తుంది. స్వంత భూమి లేకపోవడంతో కౌలుకు తీసుకుని వ్యవసాయం చేసినా, ఆర్థికంగా నష్టపోవడంతో ఆమె కుమారుడు ఆత్మహత్య చేసుకున్నాడు. ఈ సంఘటనతో ఆమె కుటుంబ సభ్యులు మానసికంగా కుంగిపోయారు. ఈ దశలో క్రాప్స్‌ సంస్థ వారిచ్చిన సూచనల మేరకు శ్రీవరి సాగు చేసి ఎకరానికి 65 బస్తాలు పండించారు.

## శ్రీవరి సాగు
తన 4 ఎకరాల భూమిలో శ్రీవరిసాగు చేసి అధిక దిగుబడిని సాధించింది. దీంతో అమెరికాలో అక్టోబరు 12 2010 వ తేదీ నుండి అక్టోబరు 16 2010  జరిగే వరల్డ్‌ ఫుడ్‌ ప్రైజ్‌ సదస్సులో పాల్గొనేందుకు ఆమెను సెం టర్‌ ఫర్‌ ప్రైరీ స్టడీస్‌ అండ్‌ దా సెంటర్‌ ఆఫ్‌ ఇంటర్నేషనల్‌ స్టడీస్‌, ఆప్కా ఫాం అమెరికా సంస్థ సదసుసలో పాల్గొనేందుకు ఆహ్వానించింది. సుగుణమ్మ వెంట  రీవరి సాగు గురించి వివరించేందుకు హైదరాబాద్‌కు చెందిన ఇక్రిసాట్‌ ప్రతినిధులు మనీషా అగర్వాల్‌ వెళ్ళారు. అమెరికాలో జరిగిన సదస్సులో ఆమె గ్రామంలో శ్రీవరి సాగుపై వివరించారు.ఆమె తెలుగులో చెబుతుండగా ఇక్రిశాట్‌ డాక్యుమెంటేషన్‌ అధికారి మనిషా అగర్వాల్‌ ఇంగ్లీషులో అనువదించారు. ఆమె చెబుతున్న విషయాలు ప్రపంచ దేశాల నుండి వచ్చిన 60 మంది ప్రతినిధులు, రైతులందరూ శ్రద్ధగా విన్నారు.

## క్రాప్స్‌ సంస్థ ప్రోత్సాహం
వ్యవసాయం విధానాలపై గత 20 సంవత్సరాలుగా పలు పరిశోధనలు చేస్తున్న సంస్థ కాప్ట్ సంస్థ. వ్యవసాయం లో  రసాయన ఎరువులు, పురుగు మందులు వాడకం తగ్గించి సేంద్రీయ ఎరువుల వాడకంపై రైతులకు అవగాహన కల్పిస్తున్నారు. తక్కువ పెట్టుబడితో అధిక దిగుబడి వచ్చే శ్రీవరి సాగుపై వివిధ మండలాల్లో రైతులకు అవగాహన కల్పిస్తున్నరు. బిఎస్సీ అగ్రికల్చర్‌ డిగ్రీ విద్యార్హత ఉన్న వ్యక్తులంతా కలసి స్థాపించిన క్రాప్స్‌ సంస్థ ఆధ్వర్యంలో నిరంతరం రైతులకు అందుబాటులో ఉంటూ వ్యవసాయ విధానాలపై అవగాహన కల్పిస్తున్నారు.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

## ఇతర లింకులు
* అమెరికా వెళ్ళొచ్చా.. చాలా నేర్చుకొచ్చా

వర్గం:ఆదర్శ వనితలు
వర్గం:విశిష్ట మహిళా పురస్కార గ్రహీతలు
వర్గం:జనగామ జిల్లా మహిళా రైతులు
కడియాల మధుసూదనరావు

**కడియాల మధుసూదనరావు** మత్స్య శాస్త్రవేత్త. 
## జీవిత విశేషాలు
ఆయన కృష్ణా జిల్లా వీరులపాడు మండలం లోని పొన్నవరం గ్రామంలో జూన్ 19 1934 న జన్మించారు. ఇంటర్మీటియట్ విద్యను ఏలూరులోని సి.ఆర్.ఆర్ కళాశాలలో 1952 లో పూర్తి చేసారు. 1954 లో విశాఖపట్నంలో మిసెస్ ఎ.వి.ఎన్.కళాశాల నుండి బి.ఎస్సీ డిగ్రీని పొందారు. 1956 లో బనారస్ హిందూ విశ్వవిద్యాలయం నుండి ఎం.ఎస్.సి పూర్తి చేసారు. హిందూ విశ్వవిద్యాలయం లోనూ, ఢిల్లీ విశ్వవిద్యాలయం లోనూ జంతు శాస్త్రంలో పి.హెచ్.డి అందుకున్నారు. "అప్లికేషన్ ఆఫ్ రెమోట్ సెన్సింగ్ టు ఆక్వా కల్చర్ అండ్ ఇన్లాండ్ ఫిషరీస్"అనే అంశం మీద  అంతర్జాతీయ శిక్షణ పొంది ఐక్యరాజ్యసమితి (ఎఫ్.ఎ.ఓ) వారి ప్రశంసా పత్రమును అందుకున్నారు.

## ఉద్యోగ పర్వం
ఉద్యోగ పర్వంలో తొలిసారిగా ఆయన విశాఖపట్నం కళాశాలలో జంతుశాస్త్ర విభాగంలో  పని చేసారు. ఆ తరువాత కేంద్ర రాష్ట్ర విషరీస్ విభాగాలలో పరిశోధకులుగా పనిచేసారు.పశ్చిమ బెంగాల్ లోని బారక్‌పూర్ లోనూ, ఒరిస్సా లోనూ ఫిషరీస్ అదికారిగా యున్నారు.ఆయన రీజనల్ ట్రైనింగ్ సెంటర్ ఫర్ ఇన్లాండ్ ఫిషరీస్ ఆపరేటివ్స్(హైదరాబాదు) లో సీనియర్ ఇనస్ట్రక్టరుగా పనిచేసారు. సెంట్రల్ ఇనిస్టిట్యూట్ ఆఫ్ ఫిషరీస్ ఏడ్యుకేషన్ (ముంబై) లో అనేక ఉన్నత పదవులను అధిష్టించి ప్రిన్సిపాల్ సైంటిస్టుగా పదవీవిరమణ చేసారు.

## పరిశోధనలు
మత్స్య శాస్త్ర రంగంలో ఆయన పరిశోధనలు చేసారు. చేపలలో 17 హైబ్రిడ్ రకాలను రూపొందించారు. చేపల,రొయ్యల పెంపకాలమీద ఆయన 199 పరిశోధనా పత్రాలు,సమీక్షా వ్యాసాలు,పుస్తకాలను, బులెటెన్స్, జర్నల్స్ వెలువరించారు. ఈయన ఆంధ్రప్రదేశ్ రాష్ట్ర ఫిషరీస్ డిపార్టుమెంటుకు ఎక్స్ పర్టు ఆడ్వయిజరుగా ఉండి "మాస్టర్ ప్లాన్" రూపకల్పనలో కీలక పాత్ర వహించారు. రెండున్నర దశాబ్దాలుగా వివిధ రాష్ట్రాల చేపల, రొయ్యల పెంపకం దార్లకు సలహాదారుగా ఉండి అధిక దిగుబడి సాధించారు. స్టాఫ్ సెలక్షన్ కమిషన్, యూనియన్ పబ్లిక్ సర్వీస్ కమిషన్ లకు సలహాదారుగా ఉండి విశేష స్థాయిలో సేవలందిచారు. 1990 లో ఇందిరాగాంధీ ప్రోధ్బలంతో అస్సాం రాష్ట్రంలో వ్యవసాయ ఆర్థిక రంగాన్ని అభివృద్ధి పరచిన "హైపవర్ టీం"లో సభ్యులుగా ఉండి విశేష ఖ్యాతినార్జించారు.

## అవార్డులు
* 1954 : సర్ సి.వి.రామన్ ప్రైజ్.
* 1956 : బనారస్ హిందూ విశ్వవిద్యాలయంలో ర్యాంక్ హోల్డర్ పురస్కారం.
* 1990,92 : ఎ.బి.ఐ ఇంటర్నేషనల్ బోర్డ్ ఆఫ్ రీసెర్చ్ (అమెరికా) వారి "మ్యాన్ ఆఫ్ ద యియర్" అవార్డు.
* 1991 : ఎ.బి.ఐ. అమెరికా వారి "రీసెర్చ్ అడ్వయిజర్ ఆఫ్ ద ఇయర్" అవార్డు. 
* 1992 : మోస్టు అడ్మయిర్డ్ మ్యాన్ ఆఫ్ ద డెకేడ్ అవార్డు.
* 2003 : ఎం.ఎస్.స్వామినాథన్ అవార్డు 
కేంద్ర రాష్ట్ర ప్రభుత్వాలలో, కార్పొరేట్ రంగంలో వివిధ ఉన్నత పదవులను పొందారు. అమెరికా బయోగ్రఫికల్ ఇనిస్టీట్యూట్ వారు "సర్వీసు టు ప్రొఫెసర్" కేటగిరీలో 1990 లో లీడర్ షిప్ అవర్డు అందించారు8. మనీలా (ఫిలిప్పైన్స్) ఆసియన్ ఫిషరీస్ సొసైటీకి శాశ్వత సభ్యులు ఎ.బి.ఐ రీసెర్చి అసోసియేషన్ (అమెరికా) కు డిప్యూటీ గవర్నర్ గా ఉన్నారు.

మన రాష్ట్రంలో రామోజీ ఫిల్మ్‌ సిటీలో "ఫిషరీస్ కన్సల్టెంట్"గా గౌరవ హోదాలో ఉన్నారు.

## మూలాలు

## ఇతర లింకులు
* https://web.archive.org/web/20160305100939/http://www.ricarea.org/members_display.php?num=mpm8etsz60&search=&by=city&start=40

వర్గం:తెలుగువారిలో శాస్త్రవేత్తలు
వర్గం:కృష్ణా జిల్లా శాస్త్రవేత్తలు
వర్గం:1934 జననాలు
వర్గం:సి.ఆర్.రెడ్డి కళాశాల పూర్వ విద్యార్థులు
కడియాల

* కడియాల శకుంతల : తెలంగాణ శకుంతలగా పరిచితమైన తెలుగు సినిమా క్యారెక్టర్ నటి, ప్రతినాయకురాలు, హాస్య నటి.
* కడియాల రామమోహనరాయ్ : రచయిత
* కడియాల రత్తయ్య : రంగస్థల నటుడు
* కడియాల రామచంద్ర: ప్రముఖ వైద్యుడు, పద్మశ్రీ గ్రహీత.
* కడియాల గోపాలరావు : కమ్యూనిస్టు పార్టీకి చెందిన పార్లమెంటు సభ్యుడు
* కడియాల వెంకటేశ్వరరావు : ఔత్సాహిక పురావస్తు పరిశోధకుడు.
* కడియాల మధుసూదనరావు : మత్స్య శాస్త్రవేత్త.
ఈవూరువారి పాలెం

**ఈవూరువారి పాలెం** పల్నాడు జిల్లా లోని చిలకలూరిపేట మండలానికి చెందిన రెవెన్యూయేతర గ్రామం.

## గ్రామంలో జన్మించిన ప్రముఖులు
### డాక్టర్ కేతినేని నిర్మల
ఈ గ్రామానికి చెందిన ఈమె, అమెరికాలో వైద్యురాలిగా పనిచేయుచున్నారు. ఇటీవల ఈమె ప్రతిష్ఠాత్మకమైన అంతర్జాతీయ మహాత్మా గాంధీ ప్రవాస భారతీయ పురస్కారానికి ఎంపికైనారు. లండన్ పార్లమెంట్ భవనంలో, భారతదేశ విదేశాంగశాఖ, ఎన్.ఆర్.ఐ.అసోసియేషన్ ఆఫ్ ఇండియా-2016 కి గాను ఆమె ఈ పురస్కారాన్ని అందుకున్నాడు.   
## మూలాలు
వర్గం:చిలకలూరిపేట మండలం లోని రెవిన్యూయేతర గ్రామాలు
పంగులూరివారి పాలెం

**పంగులూరివారి పాలెం** పల్నాడు జిల్లా లోని చిలకలూరిపేట మండలానికి చెందిన రెవెన్యూయేతర  గ్రామం.

## మూలాలు

భారత ప్రభుత్వం నిర్వహించిన 2011 గణాంకాల జాలగూడు


వర్గం:చిలకలూరిపేట మండలం లోని రెవిన్యూయేతర గ్రామాలు
తిమ్మరాజు పాలెం

**తిమ్మరాజు పాలెం** పల్నాడు జిల్లా లోని చిలకలూరిపేట మండలానికి చెందిన రెవెన్యూయేతర గ్రామం.

## మూలాలు

వర్గం:చిలకలూరిపేట మండలం లోని రెవిన్యూయేతర గ్రామాలు
హిందూ సామ్రాజ్య దినోత్సవం

thumb|314x314px|రాయఘడ్ కోటలో ఛత్రపతి శివాజీ విగ్రహం
**హిందూ సామ్రాజ్య దినోత్సవం,** ప్రతి సంవత్సరం ఛత్రపతి శివాజీ పట్టాభిషేక వార్షికోత్సవం జరిగిన సందర్భంగా జరుపుకుంటారు.ఛత్రపతి శివాజీహిందూ ధర్మాన్ని, హిందూ సంస్కృతిని, హిందూ సమాజాన్ని సంరక్షించిన వారిలో అగ్రగణ్యుడుగా పేరుగాంచిన వీరుడు.1674 జూన్ 6న (జ్యేష్ఠ శుద్ధ త్రయోదశి) రాయఘడ్ కోటలో వేద పఠనాల మధ్య శివాజీని క్షత్రియరాజులందరికీ అధిపతిగా కీర్తిస్తూ 'ఛత్రపతి' అని బిరుదును ప్రదానం చేసారు.శివాజీ 1630 ఫిబ్రవరి 19 వైశాఖ శుక్ల పక్ష తదియనాడు పూణే జిల్లాలోని జున్నార్‌ పట్టణం దగ్గర శివనేరి కోటలో శహజీ భోస్లె, జిజాభాయి దంపతులకు జన్మించాడు.

## చరిత్ర
thumb|370x370px|ఛత్రపతి శివాజీ పట్టాభిషేక వార్షికోత్సవం
ఛత్రపతి శివాజీ పట్టాభిషేక వార్షికోత్సవం జరిగిన సందర్భంగా తెలుగు సంవత్సరం,హిందూ నెల ప్రకారం జ్యేష్ఠ శుద్ధ త్రయోదశి నాడు హిందూ సామ్రాజ్య దివాస్ జరుపుకుంటారు. శివాజీ పట్టాభిషేకంతో హిందూ రాజ్యం ఉనికిలోకి వచ్చిందని నమ్ముతారు. చత్రపతి శివాజీ మరాఠా రాజ్యాన్ని స్థాపించిన 17 వ శతాబ్దపు పాలకుడు.ఈ రోజును మహారాష్ట్రలో "శివ స్టేట్‌హుడ్ ఫెస్టివల్" జరుపుకుంటారు.ప్రతి భారతీయుడి హృదయంలో ఇప్పటికీ శివాజీ మహారాజ్ శౌర్యప్రతాపం మిళితమై ఉంది. అతని కథలు పిల్లలకు సాహసం, వక్తృత్వానికి ప్రభావితం చేస్తూనే ఉన్నాయి.ఐదు వేల అడుగుల ఎత్తులో ఉన్న మహారాష్ట్ర రాయ్‌ఘడ్ కోటలో జరిగిన ఒక గొప్ప కార్యక్రమంలో మరాఠా రాజు పట్టాభిషేకం చేశారు. రాయ్‌ఘడ్‌లోని ప్రజలు ప్రతి సంవత్సరం హిందూ నెల జ్యేష్ఠ శుక్ల త్రయోదశి (13 వ రోజు) రోజున దీనిని జరుపుకుంటారు.

చరిత్ర ప్రకారం, హైందవ స్వరాజ్ స్థాపించడానికి ఛత్రపతి శివాజీ మహారాజ్ యుక్తవయసులోనే ప్రమాణం చేశాడు.మొఘలులపై పోరాటంచేసాడు.అనేక కోటలను జయించాడు.అతనిని గురించిన కథలు ప్రతి భారతీయుడు మనస్సులో ఆడ్రినలిన్ గ్రంధిలా ప్రహహించే గర్వించదగిన ఉత్తేజాన్ని కలిగిస్తాయి.యమున, సింధు, గంగా, గోదావరి, నర్మదా, కృష్ణ, కావేరితో సహా ఏడు నదుల పవిత్ర జలాలతో పట్టాభిషేకం చేశారు.రాయ్‌ఘడ్‌‌లో ఆ రోజుల్లోనే దాదాపు యాభై వేల మంది పాల్గొన్న గొప్ప కార్యక్రమం ఇది. శివాజీకి షకకర్త (ఒక శకం స్థాపకుడు), ఛత్రపతి (పరమావ సార్వభౌమాధికారి) అనే పేర్లు పెట్టారు.అతను హిందూ విశ్వాసం రక్షకుడు, అంటే హైందవ ధర్మోధారక్ అనే బిరుదును పొందాడు.

అతను తన జీవిత కాలంలో, మొఘల్ సామ్రాజ్యం, గోల్కొండ సుల్తానేట్, బీజాపూర్ సుల్తానేట్, అలాగే యూరోపియన్ వలస శక్తులతో పొత్తులు,శత్రుత్వాలలో విజయం పొందాడు.అతని సైనిక దళాలు మరాఠా గోళాన్ని విస్తరించి, కోటలను అన్నిటినీ వారి స్వాధీనం చేసుకున్నాయి.నావికాదళాన్ని ఏర్పాటు చేశాడు.చక్కటి నిర్మాణాత్మక పరిపాలనా సంస్థలతో సమర్థ, ప్రగతిశీల పౌర పాలనను సాగించాడు.అతను ప్రాచీన హిందూ రాజకీయ సంప్రదాయాలను, న్యాయస్థాన సమావేశాలను పునరుద్ధరించాడు. కోర్టు నిర్వహణలలో పెర్షియన్ భాష కాకుండా మరాఠీ, సంస్కృతం వాడకాన్ని ప్రోత్సహించాడు.రాష్ట్రీయ స్వయంసేవక్ సంఘ్ (ఆర్‌ఎస్‌ఎస్) కు ఈ దినోత్సవం రోజు చాలా ముఖ్యమైంది,ఆర్.యస్.యస్. సంస్థాగత స్థాయిలో వారు అధికారికంగా జరుపుకునే ఆరు పండుగలలో ఇది ఒకటి. ఇతర ఐదు పండుగలు విజయదశిమి, మకర సంక్రాంతి, ఉగాది, గురుపూర్ణిమ, రక్షాబంధన్ మహోత్సవ్. గా ఉన్నాయి

## మూలాలు

## వెలుపలి

## లంకెలు
వర్గం:దినోత్సవాలు
వర్గం:సంఘటనలు
తదేకగీతం

**తదేక గీతం** సోమేపల్లి వెంకట సుబ్బయ్య రచించిన వచన కవితా సంకలనం. ఈ రచన 2006 సంవత్సరంలో ముద్రితమయ్యింది. తదేకగీతాన్ని ఆచార్య ఎన్. గోపికి అంకితమిచ్చారు.
ఇందులోని కవితలు ప్రజాశక్తి, విశాలాంధ్ర, ఆంధ్రప్రభ, వార్త, చినుకు, పత్రిక, నేటి నిజం, తెలుగు విద్యార్థి, నడుస్తున్న చరిత్ర వంటి దిన, వార, మాసపత్రికలలో, వివిధ కవితా సంకలనాలలో ప్రచురితమయ్యాయి. 
తదేకగీతం వచన కవితా సంపుటిని డాక్టర్‌ నారాయణచార్యులు హిందీలోకి "మహక్‌ మాటికీ" పేరుతో అనువదించారు. 
## రచన నుండి ఒక కవిత

మనవీయవనానికి 
మమతల చెమ్మ
అప్పుడే శాంతిసుమాల పరిమళం 
కళ్ళల్లో అసూయ 
పళ్ళల్లో విషయం రగిలిస్తుంటే 
చెట్టపట్టాల రైలుపెట్టెలూ 
రెక్కల విమానాలై 
ఖండాంతరాలకు ఎగిరిపోతే!
బతుకు యాత్రకు
బలపం కట్టుకున్న బడుగుకూడళ్ళు 
భస్మీపటలమే మరి!
నీటి బుడగల నేపథ్యం
పిరికితనం
కాబట్టే
బూడిదమసినో
బ్లాక్ బాక్సునో 
అడిగితెలుసుకోవాల్సిన అగత్యం
ఎన్నయినా చెప్పు
రక్తం ఏరుగాపారించి
సాధించేదేమిటి?
గగన కుసుమాలేగా...?
తదేకంగా ఆలోచించండి.

## తదేక గీతం-చైతన్య దీపం
తెలుగు ఉపాధ్యాయురాలు నెల్లిమర్ల లక్ష్మిగారు 'తదేక గీతం' కవితా సంపుటిపై పరిశోధన చేసి 2010లో రచనపై తదేక గీతం-చైతన్య దీపం అనే సిద్ధాంత వ్యాసం సమర్పించి ఆచార్య నాగార్జున విశ్వవిద్యాలయం నుండి M.Phil పట్టా పొందారు.2012 జూలైలో క్రిసెంట్ పబ్లికేషన్స్ ద్వారా సిద్దాంత వ్యాసాన్ని పుస్తకంగా ప్రచురించారు.

## ఇవీ చూడండి
* తదేక గీతం-చైతన్య దీపం
* సోమేపల్లి వెంకట సుబ్బయ్య
## మూలాలు

వర్గం:కవితా సంకలనాలు
వర్గం:పుస్తక పరిచయాలు
వర్గం:2006 పుస్తకాలు
వర్గం:తెలుగు పుస్తకాలు
తదేక గీతం-చైతన్య దీపం

**తదేక గీతం- చైతన్య దీపం** అనేది సోమేపల్లి వెంకట సుబ్బయ్య రచించిన తదేకగీతం అనే కవితా సంపుటి మీద నెల్లిమర్ల లక్ష్మి గారు పరిశోధన చేసి సమర్పించిన ఒక పరిశోధనా వ్యాసం. లక్ష్మి గారు 2010వ సంవత్సరంలో ఆచార్య నాగార్జున విశ్వవిద్యాలయంలో పరిశోధనా పత్రాన్ని సమర్పించి M.Phil పట్టా పొందారు. 2012లో క్రిసెంట్ పబ్లికేషన్స్ ద్వారా పరిశోధనా వ్యాసాన్ని పుస్తకంగా ముద్రించారు.
ముద్రించిన 'తదేక గీతం- చైతన్య దీపం' పుస్తకాన్ని ఆమె భర్త 'కెల్లా రవికుమార్' గారికి అంకితమిచ్చారు.
## మూలాలు


వర్గం:పుస్తక పరిచయాలు
వర్గం:2012 పుస్తకాలు
వర్గం:తెలుగు పుస్తకాలు
తక్కెళ్ళపాడు (దాచేపల్లి)

**తక్కెళ్ళపాడు** పల్నాడు జిల్లా దాచేపల్లి మండలానికి చెందిన రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
శ్రీ లక్ష్మీ తిరుపతమ్మ, గోపయ్యస్వామివారల ఆలయం:- ఈ ఆలయ షష్టమ వార్షికోత్సవాలు, వైశాఖ మాసంలో (మే/2015లో) నిర్వహించారు. జూన్-2వ తేదీ మంగళవారంనాడు అమ్మవారి కళ్యాణం, కన్నులపండువగా నిర్వహించారు. ఈ సందర్భంగా గ్రామములో రాష్ట్రస్థాయి ఎడ్ల బలప్రదర్శన నిర్వహించి గెలుపొందిన ఎడ్ల యజమానులకు బహుమతులు అందజేసినారు.

శ్రీ వీర్ల అంకమ్మ తల్లి ఆలయం.

## మూలాలు

:



వర్గం:దాచేపల్లి మండలం లోని రెవిన్యూయేతర గ్రామాలు
బోడిశంభునివారిపాలెం

**బోడిశంభునివారిపాలెం, ** పల్నాడు జిల్లా ఈపూరు మండలానికి చెందిన రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
శ్రీ సీతారామస్వామివారి ఆలయం:- ఈ ఆలయంలో, 2015, మే-29వ తేదీ శుక్రవారంనాడు, స్వామివారి, ఇతర దేవతా విగ్రహాల ప్రతిష్ఠా మహోత్సవం నిర్వహించారు.

శ్రీ వినాయకస్వామివారి ఆలయం:- ఈ ఆలయంలో, 2015, మే-29వ తేదీ శుక్రవారంనాడు, గణనాధుని విగ్రహం, జీవధ్వజం, నాభిశిల ప్రతిష్ఠా కార్యక్రమం నిర్వహించారు.
 
శ్రీ పోలేరమ్మ అమ్మవారి ఆలయం:- ఈ ఆలయంలో, 2015, మే-29వ తేదీ శుక్రవారంనాడు, అమ్మవారి విగ్రహ ప్రతిష్ఠా కార్యక్రమం
నిర్వహించారు.

## మూలాలు

వర్గం:ఈపూరు మండలం లోని రెవిన్యూయేతర గ్రామాలు
సెయింట్ థామస్ క్రిస్టియన్లు

**సెయింట్ థామస్ క్రైస్తవులు** లేదా **సిరియన్ క్రైస్తవులు** లేదా **నస్రానీ** కేరళకు చెందిన క్రైస్తవ సమాజానికి చెందినవారు, వీరి మూలాలు 1వ శతాబ్దిలో సెయింట్ థామస్ చేసిన మతప్రచార ఫలితాల్లో ఉన్నాయి. సెయింట్ థామస్ క్రైస్తవ సమాజం ప్రపంచవ్యాప్తంగా అత్యంత ప్రాచీన క్రైస్తవ సమాజాల్లో ఒకటిగా పేరుపొందింది. ఈ సమాజం చారిత్రికంగా నాయకత్వంలోనూ, మతపరమైన కార్యకలాపాల్లోనూ ఐక్యంగా వ్యవహరించింది, ఐతే 17వ శతాబ్దిలో వివిధ చర్చిల ఆధిపత్యాలు, సంప్రదాయాల క్రింద విడిపోయింది.

చారిత్రికంగా సెయింట్ థామస్ సమాజం పర్షియా కేంద్రంగా నెలకొన్న సిరియన్ సంప్రదాయ చర్చి (లేదా చర్చ్ ఆఫ్ ఈస్ట్)లో భాగంగా ఉండేది. కొందరు బిషప్స్, ఒక వంశపారంపర్య ఆర్క్‌డెకాన్ సేవలందించే ఎక్లెసియస్టికల్ ప్రావిన్స్ ఆఫ్ ఇండియా అనే మతసంస్థశాఖ 8వ శతాబ్దిలో వారిని వ్యవస్థీకృతం చేశారు. 16వ శతాబ్దంలో సెయింట్ థామస్ క్రైస్తవులను కాథలిక్ చర్చి కిందకు తీసుకురావాలని పోర్చుగీస్ పడ్రొడొ(పోర్చుగీసు రాజ్యానికి, కాథలిక్ మతగురువులకు మధ్యనున్న ఓ పదవి) చేసిన ప్రతిపాదన, ప్రయత్నమూ సెయింట్ థామస్ క్రైస్తవ సమాజంలో తొట్టతొలి విభేదాలకు బీజమయ్యాయి. దీని కారణంగా కాథలిక్, మలంకర చర్చిలు ఏర్పాటయ్యాయి. అప్పటినుంచీ మరిన్ని వేర్పాట్లు జరిగి, ప్రస్తుతం సెయింట్ థామస్ క్రైస్తవులు తూర్పు కాథలిక్, ఓరియంటల్ ఆర్థొడాక్స్, ఇతర స్వతంత్ర శాఖలుగా విడిపోయారు. ఒక్కో విభాగానికి వేర్వేరు సంప్రదాయాలు, ఆచారాలు ఉన్నాయి.

సెయింట్ థామస్ క్రైస్తవులు ప్రస్తుతం ఒకే జాతి(ఎత్నిక్ గ్రూప్)ని ప్రతిబింబిస్తున్నారు. సెయింట్ థామస్ క్రైస్తవ సంస్కృతి ప్రధానంగా మూలాల్లో హిందూ సంస్కృతిగానూ, తూర్పు సిరియన్, పశ్చిమ సిరియన్, యూదు, తర్వాతికాలంలో ఐరోపీయ ప్రభావాలతోనూ ఉంది. వారి భాష కేరళలో విస్తారంగా మాట్లాడే మలయాళం కాగా ఆచార వ్యవహారాల్లో సైరియక్ వాడతారు. సైరియక్ అనేది క్రీస్తు మాట్లాడినట్టుగా భావించే అర్మానిక్ భాషలో ఒక మాండలీకం, ప్రస్తుతం కేవలం చైనా, మలబార్ కోస్ట్ ప్రాంతాల్లోని సిరియన్ క్రైస్తవుల్లో మతాచారాల భాషగానే వ్యవహారంలో ఉంది.
## మూలాలు


వర్గం:క్రైస్తవ మతము
టూరింగ్ టాకీస్

**టూరింగ్‌ టాకీస్‌** సినిమాలను ప్రదర్శించే ఒక సంస్థ. గత కాలంలో సినిమాలను ప్రదర్శించే సినిమా హాళ్ళూ (సినిమా ప్రదర్శన కేంద్రాలు) ఎక్కువగా లేని కాలములో సినిమాలను ప్రదర్శించడానికి తాత్కాలికంగా ఒక డేరాను ఏర్పాటుచేసి అందులో సినిమాలను ప్రదర్శించేవారు. ఇవి కేవలము పల్లెటూర్లల్లో మాత్రమే ఏర్పాటు చేసేవారు. పట్టణాలలో ఆడిని సినిమాలను ఇందులో ప్రద్ర్శించే వారు. వీటిని ఒక ప్రాతంనుండి మరొక ప్రాంతానికి తరలించడానికి అనుకూలంగా వుండేవి. అందుకే వాటిని టూరింగు టాకీసులు అనేవారు. ఇందులో ప్రతి సినిమా సుమారుగా ఒక వారము మాత్రమే ప్రదర్శించేవారు. వారాంతములో అనగా చివరి రోజున ఆ తర్వాత ఆడబోయే సినిమాని, ప్రస్తుతము ఆడుతున్న సినిమాని కలిపి రాబోయే సినిమాని కూడా ఒకే టికెట్టు పై చూపే వారు. ఆ విదంగా ప్రేక్షకులు ఒక టికెట్టుతో రెండు సినిమాలు చేసే అవకాశము లభించేది. వీరి సినిమా ప్రచారానికి చిన్నపాటి టౌన్లు అయితే రిక్షాలు, పల్లెటూరులైతే ఎడ్ల బండితో ప్రచారము నిర్వహించేవారు. ఆ రోజుల్లో చిన్న పిల్లలకు సినిమా బండి వచ్చిందంటే సినిమా చూసినంత సంబరము. మరొక్క విషయమేమంటే....... ఆ రోజుల్లో పల్లె ప్రజలు ఎడ్ల బండిమీద ఊరి వారందరు ( అనగా సుమారు 10 మంది) కలిసి నిసిమాకు వెళ్ళేవారు. అలా ఎడ్ల బండి తోలుకొచ్చిన వానికి సినిమా టికెట్టు ఉచితము. ఈ విధంగా వుండేవి టూరింగు టాకీసులు. చిత్తూరు జిల్లాలోని పులిచెర్ల మండలం లోని కొత్త పేట గ్రామంలో గతంలో ఒక టూరింగు సినిమా టాకీసు వుండేది. అందులో ఒకే ఒక్క ప్రొజెక్టరు వుండేది. ఒక రీలు పూర్తి కాగానే రీలు మార్చడానికి సుమారు ఐదు నిముషాలు పట్టేది. ఇలా సినిమా పూర్తయ్యేలోపల సుమారు ఐదుసారు మధ్య మధ్యలో విరామము. ఈ మధ్యలో రీలు తెగిపోతే..... దానిని ఆతికించి తిరిగి ప్రారంభించడానికి మరో అయిదు నిముషాలు అధనము.

దీనికి మూలాలు ఏమి లేవు. గతంలో ఏ టూరింగు టాకీసుకైనా ఇదే పరిస్థితి. మూలాలు లేవని వ్యాసాన్ని తొలిగించ దలచుకుంటే నిరభ్యరంతంగా తొలిగించుకోవచ్చు.

వర్గం:సినిమా
మించాలంపాడు (దుర్గి)

**మించాలంపాడు,** పల్నాడు జిల్లా, దుర్గి మండలానికి చెందిన గ్రామం.

ఈ ప్రాంతం పేరు వింటే 'పుల్లరి ఉద్యమం' గుర్తుకొస్తుంది. దేశ స్వాతంత్ర్యం  కోసం ప్రాణాలర్పించిన వారిలో కన్నెగంటి హనుమంతురావు పుట్టిన పురిటి గడ్డ. అతని నడిపిన ఉద్యమాలకు చూసి ఆనాటి తెల్లదొరలు గడగడలాడారు. ఆనాటి 'అడవి పుల్లరి' ఉద్యమం ఎందరికో స్ఫూర్తినిచ్చింది. తెల్లదొరల హయాంలో పల్నాడు ప్రాంతంలో పశువులను అడవిలో మేపాలంటే ఒక్కొక్క పశువుకు రెండు రూపాయల చొప్పున 'పుల్లరి' కట్టాల్సి వచ్చేది. 1920లో సహాయ నిరాకరణ ఉద్యమానికి ఆకర్షితుడైన కన్నెగంటి హనుమంతు అడవి పుల్లరికి వ్యతిరేకంగా పెద్ద ఉద్యమం లేవదీశాడు. దీంతో  అతని మీద పగబట్టిన బ్రిటీష్ ముష్కరులు 1922 ఫిబ్రవరి 22న అత్యంత క్రూరంగా కాల్చి చంపారు.ఆ సందర్బంలో అనేక మందిని జైళ్లలో పెట్టారు. 

## మూలాలు

## వెలుపలి లంకెలు
వర్గం:దుర్గి మండలం లోని రెవిన్యూయేతర గ్రామాలు
కిరోబో

**కిరోబో ** అనునది జపాన్ దేశం అభివృద్ధి చేసిన మొట్టమొదటి వ్యోమ రోబోట్.
## విశేషాలు
*ఎర్రని కాళ్లతో చిన్ని రూపంతో ఉండే ఈ మర మనిషి పేరు **కిరోబో **. కిలో బరువు, 13 అంగుళాల పొడవుంటుందిది.  ఇది చరిత్ర లోనే మొదటి సారిగా అంతరిక్షంలోకి వెళ్ళి అక్కడి మనుషులతో మాట్లాడింది . అందుకే భూమి నుంచి అత్యంత ఎత్తుకు వెళ్లి, రోదసీలో మాట్లాడిన మొదటి రోబోట్‌గా దీనికి రెండు గిన్నిస్ రికార్డులు వచ్చాయి.
*ఇది అంతరిక్షంలోకి వెళ్లింది 2013 ఆగస్టులో. జపాన్‌లోని తనేగాషిమా అంతరిక్ష కేంద్రం నుంచి ఇంటర్నేషనల్ స్పేస్ స్టేషన్‌కు వెళ్లింది. అందులో పనిచేసే శాస్త్రవేత్తలకు ఇన్నాళ్లు చేదోడుగా ఉంది. అక్కడ వ్యోమగామి కౌచీ వాకాటతో సంభాషించి ఆశ్చర్యపరిచింది. **నువ్వు ఎవరు? ఎలా వచ్చావు?** అంటే బదులుగా **నేను రోబోట్‌ను, తనేగాషిమా నుంచి కైనోటోరి రాకెట్‌లో వచ్చాను ** అని సమాధానం చెప్పింది.
*మనిషి రూపంలో ఉండే ఈ కిరోబోని టోక్యో విశ్వవిద్యాలయం, టయోటా కంపెనీ వాళ్లు కలిసి తయారు చేశారు. ముఖ్యంగా వ్యోమగాములకు ఆహ్లాదం కలిగిస్తూ, మానసికంగా సాయపడాలనే ఉద్దేశంతోనే కిరోబోను చేసి రోదసీ లోనికి పంపారు.
* **కిబో, రోబో ** అనే రెండు పదాలు కలిసి కిరోబో అని పేరు పెట్టారు. **కిబో ** అంటే జపాన్ భాషలో నమ్మకం అని అర్థం.
*దీంట్లో ఏర్పాటు చేసిన సాంకేతిక పరిజ్ఞానంతో ఈ రోబోట్ జపనీస్ మాట్లాడేస్తుంది. ముఖాలు, గొంతులు గుర్తుపడుతుంది.
*గురుత్వాకర్షణ శక్తిలేని ప్రదేశంలోనూ ఇది భూమిపై ఉన్నట్లే ఉంటుంది.

## మూలాలు

## బయటి లంకెలు

వర్గం:ప్రపంచ రికార్డులు
వర్గం:జపాన్ ఆవిష్కరణలు
వర్గం:రోబోలు
జంగమహేశ్వరపాడు

**జంగమహేశ్వరపాడు**, పల్నాడు జిల్లా దుర్గి మండలానికి చెందిన రెవెన్యూయేతర గ్రామం. 

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
శ్రీ యాగంటి మల్లిఖార్జునరావు:- వీరు 2015, నవంబరు-25వ తేదీనాడు, మాచర్ల వ్యవసాయ మర్కెట్ కమిటీ ఛైర్మనుగా నియమింపబడినారు. 

## గ్రామ విశేషాలు
దుర్గి గ్రామంలో వేంచేసియున్న శ్రీ రుక్మిణీ సత్యభామా సమేత శ్రీ వేణుగోపాలస్వామివారి ఆలయానికి జంగమహేశ్వరపాడు గ్రామ సమీపంలో 31 ఎకరాల మాన్యం భూమి ఉన్న్నది.

## మూలాలు
వర్గం:దుర్గి మండలం లోని రెవిన్యూయేతర గ్రామాలు
జానీ లీవర్

**జానీ లీవర్**గా సుప్రఖ్యాతుడైన **జాన్ ప్రకాశరావు జనుమల** (; 14 August 1957, కనిగిరి, ప్రకాశం జిల్లాలో), భారతీయ సినీనటుడు, హిందీ చిత్రసీమలో సుప్రసిద్ధి పొందిన హాస్యనటుల్లో ఒకరు.
లీవర్ 13మార్లు ఫిలింఫేర్ హాస్యపాత్రలో ఉత్తమ ప్రదర్శన విభాగానికి పురస్కారం కొరకు నామినేట్ కాగా, రెండుసార్లు (దీవానా మస్తానా (1997), దుల్హే రాజా (1998)ల్లో నటనకు) పురస్కారం పొందారు. 1984లో ఆయన నటజీవితాన్ని ఆరంభించి, మూడువందలకు పైగా బాలీవుడ్ సినిమాల్లో నటించారు.

వీరి తల్లిదండ్రులు కరుణమ్మ, జనుముల ప్రకాశరావు. ప్రకాశరావు, ముంబాయిలోని హిందుస్థాన్ లీవర్ ఉద్యోగి కావడంతో, వారు కుటుంబంతో ముంబాయిలోనే స్థిరపడ్డాడు. జానీ లీవర్ ముంబాయిలోనే జన్మించాడు. ఆయన బాల్యమంతా అక్కడే గడిచింది. ఆయన ఇంగ్లీషు, హిందీ ఎంత ధారాళంగా మట్లాడగలరో, తెలుగులోనూ అంత బాగా మట్లాడగలడు. ఆయన మూడు దశబ్దాలకుపైగా 300 చిత్రాలలో నటించాడు. వీరి బంధులంతా దర్శి, కనిగిరి, సంతనూతలపాడు ప్రాంతాలలో ఉన్నారు. అందువలన ఆయన జిల్లాకు వస్తూనే ఉంటాడు.

## మూలాలు


వర్గం:హిందీ భాషా పాఠాన్ని కలిగి ఉన్న వ్యాసాలు
తుమ్మలపాలెం (గూడూరు)

**తుమ్మలపాలెం (గూడూరు)** కృష్ణా జిల్లా గూడూరు మండలానికి చెందిన రెవెన్యూయేతర గ్రామం.

## గ్రామంలో విద్యా సౌకర్యాలు
మండల పరషత్తు ప్రాథమిక పాఠశాల, తుమ్మలపాలెం

## గ్రామానికి రవాణా సౌకర్యాలు
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ

*2021 ఫిబ్రవరి 17 తేదీన ఈ గ్రామ పంచాయతీకి నిర్వహించిన ఎన్నికలలో కోడె రేణుకా దేవి సర్పంచిగా ఎన్నికయింది*

## దర్శనీయ ప్రదేశాలు/దేవాలయాలు
శ్రీ లక్ష్మీ గణపతి ఆలయం నూతనంగా  నిర్మించిన ఈ ఆలయంలో,  2022 జూన్ 6 సోమవారం విగ్రహ ప్రతిష్ఠ మహోత్సవాలో భాగంగా విగ్రహాలను గ్రామంలో ఊరేగించారు గ్రామస్థులు తమ తమ ఇళ్ళ ముందు ప్రత్యేకంగా ముగ్గులు వేసి స్వామివారికి స్వాగత పలికినారు సాయంత్రం కుంభాషేకం లక్ష్మి గణపతి హోమం ధాన్యదివాసం తదితర హోమములను నిర్వహించారు ప్రతిష్ఠ రోజున చుట్టూ పక్కల గ్రామాలు  నుంచి వచ్చిన భక్తులకి సుంకర రామాంజనేయులు నాయుడు గారు అబ్బాయి హరికృష్ణ ప్రసాదు సుధామని దంపతులు 4000 లా మందికి సొంత ఖర్చులతో అన్నదానం ఏర్పాటు చేసారు కార్యక్రమం గ్రామ సర్పంచి అయిన కోడె రేణుకా దేవి వెంకటేశ్వరరావు ఆధ్వర్యంలో గ్రామస్థులు సహకారంతో వైభవంగా జరిగింది

## మూలాలు

వర్గం:గూడూరు (కృష్ణా) మండలంలోని గ్రామాలు
బోయపాలెం (యడ్లపాడు)

**బోయపాలెం** పల్నాడు జిల్లా యడ్లపాడు మండలానికి చెందిన గ్రామం.

## విద్యా సౌకర్యాలు
### జిల్లా విద్యా శిక్షణ సంస్థ (డైట్ కళాశాల)
1996లో ఈ సంస్థకు ప్రభుత్వం ఈ గ్రామములో 11 ఎకరాల స్థలాన్ని స్వంతంగా కేటాయించింది. అప్పట్లో ముళ్ళకంపలు, రాళ్ళ గుట్టలతో నిండి ఉన్న ఈ ప్రాంతాన్ని, విద్యాసంస్థ అధికారులు పూర్తిగా శుభ్రం చేయించి పరిపాలన, బోధనా తరగతుల గదులు, వసతి సదుపాయలు నిర్మించారు. అప్పటి నుండి ఇక్కడ మొక్కలునాటే ప్రక్రియ చేపట్టినారు. అప్పటి నుండి మొదలైన హరిత విప్లవ సాధన ఉద్యమం, నేటికి రెండున్నరవేల మొక్కలకు చేరి, మండువేసవిలో కూడా ఎటు చూసినా పచ్చదనంతో నిలుచుచూ, సంస్థలో పనిచేసే అధ్యాపకుల ఆలోచనలకు, ఉపాధ్యాయ శిక్షణ పొందుచున్న విద్యార్థుల కృషికి తార్కాణంగా ఇలుచుచున్నది.

### సాంఘిక సంక్క్షేమశాఖ గురుకుల పాఠశాల
బోయపాలెం గ్రామ సమీపంలో జాతీయ రహదారి ప్రక్కన ఏర్పాటు చేయనున్న ఈ పాఠశాల భవనాల నిర్మాణానికి, 2017,ఫిబ్రవరి-22న శంకుస్థాపన ప్రారంభించెదరు. 2017-18 విద్యా సంవత్సరం నుండి ఈ పాఠశాలలో విద్యాబోధన నిర్వహించెదరు.ఆంధ్రప్రదేశ్ రాష్ట్రంలో కుప్పం తరువాత ఈ గురుకుల పాఠశాలకే ఎక్కువ నిధులు కేటాయించడం విశేషం.

## గ్రామంలోని దర్శనీయ ప్రదేశములు/దేవాలయములు
### శ్రీ పార్వతీదేవి అమ్మవారి ఆలయం
### శ్రీ అభయాంజనేయస్వామివారి విగ్రహం
87.3 అడుగుల ఎత్తయిన, జిల్లాలోనే అతి పెద్దదయిన ఈ భారీ విగ్రహాన్ని, బోయపాలెం గ్రామం వద్ద, జాతీయ రహదారి ప్రక్కనే ఉన్న హరిహరక్షేత్ర ప్రాంగణంలో 1.2 కోట్ల రూపాయల వ్యయంతో ఏర్పాటు చేసారు. ఈ విగ్రహ ప్రతిష్ఠా కార్యక్రమాన్ని 2015,మే-31వ తేదీ ఆదివారం ఉదయం 9-09 గంటలకు నిర్వహించారు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

వర్గం:యడ్లపాడు మండలం లోని రెవిన్యూయేతర గ్రామాలు
ఎయిర్ బెర్లిన్

ఎయిర్ బెర్లిన్ అనేది జర్మనీ యొక్క రెండో అతి పెద్ద ఎయిర్ లైన్ సంస్థ. దీనికంటే ముందు ర్యాంకులో లుఫ్తాన్సా ఎయిర్ లైన్స్ ఉంది. అంతేకాదు ప్రయాణికులను తీసుకెళ్లే అతి పెద్ద వైమానిక సంస్థల్లో యూరప్ ఖండంలో ఎనిమిదో అతి పెద్ద ఎయిర్ లైన్ గా గుర్తింపు సాధించింది. ఈ ఎయిర్ లైన్ యొక్క నెట్ వర్క్ జర్మనీలోని 17 నగరాలతో పాటు అనేక అంతర్జాతీయ గమ్యస్థానాలకు విస్తరించి ఉంది. 

## విషయ సూచిక

* 1 చరిత్ర 
* 2  గమ్యాలు 
* 3విమానాలు
* 4 అవార్డులు
* 5 ఇవి కూడా చూడండి
* 6 బయటి లింకులు
* 7 మూలాలు

## చరిత్ర

ఎయిర్ బెర్లిన్ అనేది ప్రధానంగా జర్మనీ వైమానిక సంస్థ. ఇది బెర్లిన్ ఆధారంగా పనిచేస్తుంది. 1978లో ఇది ఎయిర్ బెర్లిన్ యు.ఎస్.ఎ. పేరుతో ప్రారంభమైంది. దీని కార్యకలాపాలు 1979లో ప్రారంభమయ్యాయి. ప్రస్తుతం ఇది ప్రపంచస్థాయి ఎయిర్ లైన్ గా గుర్తింపు సాధించింది. 2001 నుంచి ఈ సంస్థ ఇథిహాద్ ఎయిర్ వేస్ తో భాగస్వామ్యం పొందింది. అంతేకాదు ఈ సంస్థ వన్ వరల్డ్ గ్లోబల్ సమూహంలో సభ్యత్వం కలిగి ఉంది. 

## గమ్యాలు

ప్రధాన వ్యాసం: ఎయిర్ బెర్లిన్ గమ్యాలు

ఈ వైమానిక సంస్థ యునైటెడ్ స్టేట్స్, కరేబియన్, సౌత్ ఈస్ట్ ఆసియాతో పాటు సెలవు విడిది ప్రాంతాలుగా పేరుగాంచిన మెడిటేరనియన్ ప్రాంతం,  క్యానరీ దీవులు, ఉత్తర ఆఫ్రికా ప్రాంతాల సహా మొత్తం 40 దేశాల్లోని 150 షెడ్యూలు గమ్యస్థానాలకు విమానాలు నడిపిస్తోంది.

## విమానాలు

ప్రపంచంలోని పలు దేశాలకు వెళ్లే ప్రయాణికుల కోసం ఎయిర్ బెర్లిన్ పలు విమానాలు నడిపిస్తోంది. ఇందుకోసం ప్రపంచవ్యాప్తంగా ఎక్కడి నుంచైనా ఆన్ లైన్ బుకింగ్ చేసుకునే సదుపాయాన్ని కూడా కల్పిస్తోంది. ఎయిర్ బస్, బోయింగ్, క్యూ-400 రకాల విమానాలను ఈ సంస్థ నడిపిస్తోంది. సరికొత్త సాంకేతిక పరిజ్ఞానంతో కూడిన సరికొత్త విమానాలను ఎప్పటికప్పుడు పరిచయం చేస్తోంది.

ఏప్రిల్-2015 నాటికి ఎయిర్ బెర్లిన్ విమానాల సముదాయంలో ఉన్న విమానాల వివరాలు 

## సేవలు, బ్యాగేజ్ అలవెన్స్

ఎయిర్ బెర్లిన్ వెబ్ చెక్ ఇన్ సౌకర్యాన్ని అందిస్తోంది. ఎకానమీ తరగతిలో ప్రయాణించే వారికి కూడా సరికొత్త అనుభూతి కలిగించే సౌకర్యాలు ఉంటాయి. ప్రత్యేకంగా తయారు చేసిన సీట్లు, టీవీ స్క్రీన్లు, పిల్లల కోసం వీడియో గేమ్స్ ఉంటాయి. వ్యాపార తరగతి లో పడుకోవడానికి వీలుగా ఉండే లై-ఫ్లాట్ బెడ్లతో పాటు అనేక వ్యక్తిగత సదుపాయాలు ఉంటాయి. ఎయిర్ బెర్లిన్ బ్యాగెజ్ అలవెన్స్ కింద ఉచితంగా 8 కిలోల బరువు వరకు ఒక ప్యాక్ ను అనుమతిస్తారు. కొన్ని తరగతుల్లో నిబంధనల మేరకు మరో ప్యాక్ ను కూడా అనుమతించవచ్చు. ఫీజు తీసుకుని అనుమతించే బ్యాగేజ్ ను 23 కిలోల వరకు తీసుకెళ్లవచ్చు. 

## అవార్డులు

* 2008: క్యాపిటల్ మాగజైన్: “ఎయిర్ లైన్ ఆఫ్ ది ఇయర్ 2008”, టెలిగ్రాఫ్ ట్రావెల్ అవార్డ్, వరల్డ్ ట్రావెల్ అవార్డు2008[114]  బెస్ట్ బడ్జెట్ ఎయిర్ లైన్ 
* 2009:యూరోపియన్ బిజినెస్ అవార్డు 2009, ఓకోమ్ పరిశోధన: అవార్డ్ ఫర్ “ప్రైమ్” ఇన్వెస్టిమెంట్ స్టేటస్
* 2010: బిజినెస్ ట్రావెల్ అవార్డు 2010, రీయిజ్ బ్లిక్ 2010: ఎయిర్ లైన్ ఆఫ్ ది ఇయర్, స్పెయిన్ టూరిజం అవార్డు 2010, క్లెవర్ రెయిజిన్! 2010: "యూరప్ యొక్క యంగస్ట్ ఫ్లీట్ ", స్కైట్రాక్స్ వరల్డ్ ఎయిర్ లైన్ అవార్డు 2010: " ఉత్తమ చవక ధరల ఎయిర్ లైన్ యూరప్", ఫ్రాజం-వన్-మెండెలెస్సెన్ పతకం, డానిష్ ట్రావెల్ అవార్డు: "ఉత్తమ చవక ధరల ఎయిర్ లైన్"
* 2011: ట్రావెల్ ప్లస్ ఎయిర్ లైన్ అమ్నెటీ బ్యాగ్ అవార్డ్స్, బ్రాండ్ అవార్డ్ 2011, ఒకోగ్లోబో 2011
* 2014: బెస్ట్ బిజినెస్ క్లాస్ కేటగిరిలో ఎయిర్ లైన్ యూరప్ 2014 అవార్డు

## మూలాలు

## ఇవి కూడా చూడండి
*Air Berlin Group

వర్గం:విమానయాన సంస్థలు
వర్గం:జర్మనీ
పాపాఘ్ని కథలు

డాక్టర్ వేంపల్లి గంగాధర్ సాహిత్య అకాడమీ యువ పురస్కారం అందుకున్న తొలి తెలుగు రచయిత. ఈయన కడప జిల్లాకు చెందిన కథకుడు. 
రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపికయిన మొదటి భారతీయ సాహిత్యవేత్త . 
రాష్ట పతి భవన్ లో 2014 సెప్టెంబరు 8 వ తేది నుంచి 26 వరకు విశిష్ట అతిధిగా వీరు విడిది చేశారు.
వీరి కథా సంకలనం 'పాపాఘ్ని కథలు'. ఇందులో 30 కథలు ఉన్నాయి.అవి ;
*ఒక మొండి కత్తి -కుంటి గుర్రం
*రెక్కల పయనం
*మూడు రాక్షస బల్లులు
*భూమి కావలెను
*ఊరి దెయ్యాలు
*రుణ శాపం
*రెల్వేలైన్ వస్తాంది
*ఇనుప ఖనిజం
*ఆయమ్మి లేదు
*బొమ్మల సత్రం
*కర్ణుడి చావు
*తలకిందలు
*ఇసుక
*ఎర్ర కోయ్యలోల్లు
*కాటు
*తోడేలు కూలి
*పందెం పుంజు చిక్కింది
*కనుమరుగు
*పిడుగు పడింది
*నాగమణి మెర్సింది
*అడవి పందులు
*కరెంటు పులి
*ఏనుగులు వస్తా ఉండాయి
*చెట్టు పాలు
*ఊర పిచ్చుకల లేహ్యం
*ఎకరానికి నాలుగు పుట్లు
*కొమ్ములు తిరిగిన ఎద్దులు
*చాకి రేవు దుక్కం
*గూడు మిద్దెలు
*వాన రాని కాలం

వర్గం:తెలుగు కథలు
వర్గం:వేంపల్లి గంగాధర్ రచనలు
దేవరశిల కథలు

డాక్టర్ వేంపల్లి గంగాధర్ సాహిత్య అకాడమీ యువ పురస్కారం అందుకున్న తొలి తెలుగు రచయిత. ఈయన కడప జిల్లాకు చెందిన కథకుడు. రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపికయిన మొదటి భారతీయ సాహిత్యవేత్త . రాష్టపతి భవన్ లో 2014 సెప్టెంబరు 8 వ తేది నుంచి 26 వరకు విశిష్ట అతిధిగా వీరు విడిది చేశారు. వీరి కథా సంకలనం 'దేవరశిల'. ఇందులో 12 కథలు ఉన్నాయి.అవి ; 
*తూరుపు కొమ్మలు 
*నేల దిగని ఊడ
*నెత్తుటి మాన్యం
*వానరాయుడి పాట
*కొయ్య బొమ్మలు 
*అంజన సిద్ధుడు
*ముడుపు కొయ్య
*కొలిమ్మాను
*వెనుకటి కాలం కాదు
*నీడలు
*ఊరిని మర్సి పొగాకు రబ్బీ
*పొద్దు పుట్టింది

వర్గం:వేంపల్లి గంగాధర్ రచనలు
గ్రీష్మ భూమి కథలు

గ్రీష్మ భూమి వేంపల్లి గంగాధర్ రాసిన కథా సంకలనం.  

## రచయిత పరిచయం
డాక్టర్ వేంపల్లి గంగాధర్ సాహిత్య అకాడమీ యువ పురస్కారం అందుకున్న తొలి తెలుగు రచయిత. ఈయన కడప జిల్లాకు చెందిన కథకుడు. రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపికయిన మొదటి భారతీయ సాహిత్యవేత్త . రాష్టపతి భవన్ లో 2014 సెప్టెంబరు 8 వ తేది నుంచి 26 వరకు విశిష్ట అతిధిగా వీరు విడిది చేశారు. వీరి కథా సంకలనం ' గ్రీష్మ భూమి'. ఇందులో 13 కథలు ఉన్నాయి.  

## కథలు
*ఎడారి ఓడ
*వాడొక్కడు
*హంసనత్తు
*ఉరుసు
*నల్ల ఛత్రి
*ఊర్ధ్వ పీడనం
*ఆగ్రా టాంగా
*తూర్పు మండపం 
*కొయ్య కాళ్ళ మనిషి
*ఒక జింకల కొండ ఒక దేవళం చెరువు
*జముడు పువ్వు
*శరణా గతుడు
*ఏడుతలల నాగు

## విశేషాలు
ఈ పుస్తకంలోని కథలు వాస్తవికతను ప్రతిబింబిస్తూ కడప జిల్లా మాండలికంలో రాయబడినవి. ఈ కథలను సాఫీగా చదువుకోవడానికి ప్రాంతీయ భాషా పడికట్టులు అడ్డు తగలవు. ఈ పుస్తకంలోని 13 కథల లోనూ కడప జిల్లా  లోని పలు ప్రాంతాల మనుషులూ, వాతావరణం, రాజకీయాలకు ఇంకా అతకని మనస్తత్వాలు కనిపిస్తాయి. కథలన్నీ వాస్తవికతనూ, మానసిక దౌర్భల్యాల నుండి బయట పడీ పడకుండా ఉండే మనుషులను, దేశాభ్యుదయానికి జరగవలసిన మార్పు చేర్పులను సూచిస్తాయి. 

## మూలాలు

వర్గం:తెలుగు కథలు
వర్గం:వేంపల్లి గంగాధర్ రచనలు
వడ్డివారిపాలెం

**వడ్డేవారిపాలెం** బాపట్ల జిల్లా రేపల్లె మండలానికి చెందిన రెవెన్యూయేతర గ్రామం.  

## విద్యా సౌకర్యాలు
### శ్రీమతి సావిత్రిగణేశ్ జిల్లా పరిషత్తు ఉన్నత పాఠశాల
ఈ పాఠశాలను ప్రముఖ చలనచిత్ర నటీమణి కీ.శే. సావిత్రి విరాళంగా అందజేసిన 25,000-00 రూపాయల ఆర్థిక వనరులతోపాటు, దాతల సహకారంతో, 1962లో ఏర్పాటు చేసారు. సముద్ర తీరప్రాంతంలోని ఈ పాఠశాల, అనేకమందిని విద్యావంతులుగా తీర్చిదిద్ది, వారి అభ్యున్నతికి పాటుపడినది. అప్పట్లో వందలాదిమంది విద్యార్థులతో కళకళలాడిన ఈ పాఠశాలలో, ఇప్పుడు విద్యార్థుల సంఖ్య పదుల స్థానానికి పడిపోయింది. అయిననూ, గత ఐదు సంవత్సరాలలో ఈ పాఠశాల, పదవ తరగతి విద్యార్థులు, 100% ఉత్తీర్ణత సాధించుచూ, ఆదర్శంగా నిలుచుచున్నది. ఈ పాఠశాలలో 10వ తరగతి విద్యార్థులు, ఇంత వరకు, అత్యధికంగా 9.8 జి.పి.యే.గ్రేడ్ మార్కులు సాధించారు. [1]
ఈ పాఠశాలలో 2015, డిసెంబరు-6వ తేదీనాడు, సినీనటి సావిత్రి జయంతిని నిర్వహించారు. ఈ సందర్భంగా సావిత్రి విగ్రహానికి నాయకులు, గ్రామస్థులు పూలదండలు వేసి నివాళులు అర్పించారు. 2016-మార్చిలో ఈ పాఠశాలలో 31మంది విద్యార్థులు పదవతరగతి పరీక్షలు వ్రాయగా అందరూ ఉత్తీర్ణులైనారు. ఈ విధంగా 100% ఉత్తీర్ణత సాధించడం ఈ పాఠసాలలో ఇది వరుసగా ఆరవసారి. 

## గ్రామ పంచాయతీ
2013, జూలైలో ఈ గ్రామ పంచాయతీకి నిర్వహించిన ఎన్నికలలో వడ్డి లక్ష్మోజీ సర్పంచిగా ఎన్నికైనారు.

వర్గం:రేపల్లె మండలం లోని రెవిన్యూయేతర గ్రామాలు
గాజులవారిపాలెం

**గాజులవారిపాలెం,** కృష్ణాజిల్లా అవనిగడ్డ మండలానికి రెవెన్యూయేతర గ్రామం.ఈ గ్రామం వేకనూరు గ్రామానికి ఒక శివారు గ్రామం.

## గ్రామ భౌగోళికం
సముద్రమట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, తెనాలి, పెడన

## సమీప  మండలాలు
మోపిదేవి, నాగాయలంక, రేపల్లె, చల్లపల్లి

## గ్రామంలో విద్యా సౌకర్యాలు
మండల పరిషత్ ప్రాథమిక పాఠశాల

## గ్రామానికి రవాణా సౌకర్యాలు
అవనిగడ్డ, నాగాయలంక నుండి రోడ్దురవాణా సౌకర్యం కలదు. రైల్వేస్టేషన్: గుంటూరు 66 కి.మీ

## గ్రామంలోని దర్శనీయ ప్రదేశములు/దేవలయాలు
శ్రీ ఆంకాళమ్మ, పోతురాజుస్వామివారల ఆలయం:- నూతనంగా నిర్మించిన ఈ ఆలయంలో విగ్రహ ప్రతిష్ఠా కార్యక్రమాలు, 2015,జూన్-2వ తేదీ మంగళవారంనాడు ప్రారంభించారు. 3వ తేదీ బుధవారంనాడు, పవిత్ర కృష్ణానదిలో శిలావిగ్రహాలకు పుణ్యస్నానాలు చేయించిన భక్తులు, ఆగమపండితుల ఆధ్వర్యంలో జలాధివాసం నిర్వహించారు. 4వ తేదీ గురువారం ఉదయం 8-53 గంటలకు అంకాళమ్మ తల్లి శిలా విగ్రహాన్ని, నూతన ఆలయంలో ప్రతిష్ఠించి పూజలు నిర్వహించారు. ఈ సందర్భంగా అమ్మవారి చిత్రపటాన్ని రంగుల రంగవల్లిగా తీచిదిద్ది సంబరం చేసారు. ఈ కార్యక్రమాన్ని పురస్కరించుకొని, 4000 మందికిపైగా భక్తులకు అన్నసంతర్పణ నిర్వహించారు.
## మూలాలు

## వెలుపలి లంకెలు
కర్మంది వివరణం

ఇది ఒక వ్యాకరణగ్రంథము. దీనిని కర్మందుడు వ్రాసినట్లు తెలుస్తుది. అవైయాకరణులయిన శిష్యుల కొరకు వ్యక్తావధూత, క్రాంతదర్సియగు భగవాన్ కర్మందుడు తన భిక్షుసూత్రమునకు పూర్వవృత్తమయిన వ్యాకరణ సూత్రములు కొన్ని రచించినట్లు సన్యాసి సంప్రదాయమున ఉంది. ఇందు భిక్షుసూత్రాంసములు పెక్కు ఉన్నాయి. ఇది కేవలము జనశ్రుతికాదు. కవీంద్రాచార్య సూచీపత్రమున వ్యాకరణ ప్రస్తావనలో **కర్మంది వివరణ** నామకగ్రంధోల్లేఖనము ఉంది. కవీంద్రాచార్యుడు సన్యాసి అని, గ్రంథముఈ గ్రంథముమూలముగా తెలిసింది. కర్మందప్రోక్తవ్యాకరణ సంబంధిసూత్రములు భిక్షుసూత్రముకంటె భిన్నముగా భావించువారు ఈగ్రంథమును **కార్మందవివరణ** అని అంటారు.

సరస్వతీదేవి ప్రథమమున కర్మందునికి ఈ సూత్రములు ఇచ్చెనని, అనుభూతిస్వరూపాచార్యునికి పూర్వుడగు పరివ్రాజకనరేంద్రాచార్యుడు ఈ సూత్రము లన్నింటికిని కూర్చి, స్వకీయవృత్తివార్తికాదులతో కలిపి సారస్వతవ్యాకరణమను పేరిట వేరగుది రచించినని కొందరౌ అంటారు. దీనికి పూర్వము ఈగ్రంథముసన్యాసుల దగ్గెర ఉండేది.

"కర్మందకృశాశ్వాదినిః" (అష్టా-4-3-111) సూత్రమువలన కర్మందమస్కరి పాణినికి పూర్వుడని తెలియుచున్నది. కర్మందుని భిక్షుసూత్రము వ్యాసుని భిక్షుసూత్రముకంటె పూర్వమని కొందరందురు. వ్యాసుని భిక్షుసూత్రమునకు తరువాత మరియొక భిక్షుసూత్రము ప్రకటిత కాలేదు.

వర్గం:సంస్కృత వ్యాకరణము
వర్గం:సంస్కృత గ్రంథాలు
పెంచికలపాడు (బేస్తవారిపేట)

**పెంచికలపాడు,** మార్కాపురం జిల్లా బేస్తవారిపేట మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం మోక్షగుండం పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
శ్రీ పోలేరమ్మ తల్లి ఆలయం:- ఈ ఆలయం నిర్మిoచి మూడు సంవత్సరాలయిన సందర్భంగా, 20`15,జూన్-2వ తేదీ మంగళవారంనాడు, ఆలయంలో అమ్మవారికి ప్రత్యేకపూజలు నిర్వహించారు. గ్రామస్థులు ఊరేగింపుగా వచ్చి, అమ్మవారికి బోనాలు సమర్పించుకున్నారు. కుంకుమబండ్లు కట్టి మొక్కులు తీర్చుకున్నారు. కాయాకర్పూరం సమర్పించి తీర్ధప్రసాదాలు స్వీకరించారు. 
## మూలాలు

## వెలుపలి లింకులు
ఇంద్రప్రస్థ ఇన్స్టిట్యూట్ సమాచారం టెక్నాలజీ – ఢిల్లీ

ఇన్ఫర్మేషన్ టెక్నాలజీ, ఢిల్లీ (ఐఐఐటి-D) న్యూ ఢిల్లీ, ఉన్నత విద్య కోసం భారతదేశం ఇంద్రప్రస్థ ఇన్స్టిట్యూట్ డీమ్డ్ విశ్వవిద్యాలయం.
ఐఐఐటి-D అండర్ గ్రాడ్యుయేట్, పోస్ట్-గ్రాడ్యుయేట్ స్థాయి, పరిశోధన మీద బలమైన దృష్టితో పరిశోధనా విశ్వవిద్యాలయం.

ఇది జాతీయ ప్రాముఖ్యం యొక్క ఒక సంస్థ. ఇది ఎఐసిటిఇ (భారతదేశం) ద్వారా ప్రకటిస్తారు.
## స్థాపన

ఐటి సెక్టార్ 3, ద్వారకా, న్యూఢిల్లీ NSIT క్యాంపస్ వద్ద ప్రారంభించారు.
ఢిల్లీ ఎన్సిటి ప్రభుత్వం నుండి సీడ్ మద్దతుతో 2008 లో ఢిల్లీ ప్రభుత్వం (ఐఐఐటి ఢిల్లీ చట్టం, 2007)  చర్య ద్వారా ఒక స్టేట్ యూనివర్శిటీ స్థాపించబడింది.
ఇన్స్టిట్యూట్ 2008 సెప్టెంబరు 8 న 60 విద్యార్థులు దాని మొదటి బ్యాచ్ ప్రారంభమైంది.
ఐఐఐటి-ఢిల్లీ ఆగస్టు 2012 లో దాని శాశ్వత శిబిరాలు తరలించారు.
కొత్త క్యాంపస్ అక్టోబరు 2012 లో, శ్రీమతి షీలా దీక్షిత్, ఢిల్లీ మాజీ ముఖ్యమంత్రి ప్రారంభించారు.
## క్యాంపస్

ఐఐఐటి ఢిల్లీ ఓఖ్లా ఫేజ్ III, న్యూ ఢిల్లీలో దాని క్యాంపస్ నుండి పనిచేస్తోంది.
25 ఎకరాలలో వ్యాపించి ఉంది, దాని శాశ్వత ప్రాంగణం, ఆగస్టు 2012 లో పనిచేశాయి .
క్యాంపస్ కి ఒక విద్యా సముదాయం, ఒక లైబ్రరీ, సమాచార కేంద్రం, ఒక భోజనాల, వినోదం సెంటర్,, గృహములు కలిగి ఉంటుంది.
IT అవస్థాపన 1 Gbps బ్యాండ్విడ్త్ ఇంటర్నెట్ యాక్సెస్, 40 సర్వర్లు, 45TB నిల్వ గల డేటా సెంటర్ ఇచ్చింది.
మనీష్ సిసోడియా, ఢిల్లీ డిప్యూటీ ముఖ్యమంత్రి, 2015 మే 5 న క్యాంపస్ రెండవ దశ శంకుస్థాపన వేయడంతోపాటు.
రెండో దశ ఒక కొత్త విద్యా బ్లాక్ నిర్మాణం ఒక ఆడిటోరియం, పరిశోధన కేంద్రాలు ఉంటాయి.
ప్రస్తుతం 33,000sqm విస్తీర్ణంలో వ్యాపించింది, కొత్త నిర్మాణం మరింత స్థలం 70,000sqm ఉపయోగించుకుంటాయి. .
## విద్యా

IIIT- D మూడు కార్యక్రమాలను అందిస్తుంది:
1. ఒక అండర్గ్రాడ్యుయేట్ (B.Tech)
* కంప్యూటర్ సైన్స్ ఇంజనీరింగ్ (CSE)
* ఎలక్ట్రానిక్స్ & కమ్యూనికేషన్ ఇంజనీరింగ్ (ECE) 

2. పోస్ట్గ్రాడ్యుయేట్ (ఎంటెక్)
* కంప్యూటర్ సైన్స్ ఇంజనీరింగ్ (CSE)
* ఎలక్ట్రానిక్స్ & కమ్యూనికేషన్ ఇంజనీరింగ్ (ECE)
* కంప్యూటేషనల్ బయాలజీ (CB) 

3- పీహెచ్డీ (డాక్టర్ ఆఫ్ ఫిలాసఫీ)
* కంప్యూటర్ సైన్స్ ఇంజనీరింగ్ (CSE)
* ఎలక్ట్రానిక్స్ అండ్ కమ్యూనికేషన్ ఇంజనీరింగ్ (ECE)
* కంప్యూటేషనల్ బయాలజీ (CB) 
## విభాగం

ఐఐఐటి - ఢిల్లీ క్రింది విద్యా విభాగాలు ఉన్నాయి:
*కంప్యూటర్ సైన్స్ & ఇంజనీరింగ్ విభాగం
*ఎలక్ట్రానిక్స్ అండ్ కమ్యూనికేషన్స్ ఇంజనీరింగ్ విభాగం
*గణిత విభాగం
*హ్యుమానిటీస్ అండ్ సోషల్ సైన్సెస్ విభాగం
*సైన్సెస్ విభాగం
*కంప్యూటేషనల్ బయాలజీ శాఖ
## రాంక్

ఐఐఐటి-ఢిల్లీ Aglasem ద్వారా 2014 సర్వేలో ఇంజినీరింగ్ కళాశాలల్లో భారతదేశంలో 9 వ స్థానంలో ఉంది.

ఐఐఐటి-ఢిల్లీ సాంకేతిక పాఠశాలలు 2015 డేటాక్వెస్ సర్వేలో ప్రభుత్వ ఇంజనీరింగ్ కళాశాలల్లో 7 వ స్థానంలో ఉంది. 
ఐఐఐటి-ఢిల్లీ EDU-RAND చే ఒక 2015 సర్వేలో భారత ఇంజనీరింగ్ కళాశాలల్లో 44 వ స్థానంలో ఉంది. 
ఐఐఐటి-ఢిల్లీ మే 2015 లో భారత ప్రభుత్వం యొక్క నేషనల్ అసెస్మెంట్ అండ్ అక్రిడిటేషన్ కౌన్సిల్ ద్వారా ఒక 'A' గ్రేడ్ ఇవ్వబడింది 

## మూలాలు

వర్గం:ఢిల్లీ
పీటావారిపాలెం

**పీటావారిపాలెం** బాపట్ల జిల్లా నగరం మండలానికి చెందిన రెవెన్యూయేతర  గ్రామం. 

ఈ గ్రామం కారంకివారిపాలెం గ్రామానికి ఒక శివారు గ్రామం. ఈ గ్రామంలో ధూళిపూడి సుబ్బమ్మ అను ఒక శతాధిక వృద్ధురాలు ఉన్నారు. ఈమె 105 సంవత్సరాల వయసులో, 2015,జూన్-3వ తేదీనాడు, మండే ఎండలకు తాళలేక కన్నుమూసినది. ఇంతవయసులో గూడా ఈమె తనపనులు తానే చేసుకునేదనీ, మాత్రలు గూడా ఏమీ మింగి యెరుగదనీ, గ్రామస్థులు చెప్పుచున్నారు.



వర్గం:నగరం మండలం లోని రెవిన్యూయేతర గ్రామాలు
పాములలంక

**పాములలంక** కృష్ణా జిల్లా తోట్లవల్లూరు మండలానికి చెందిన రెవెన్యూయేతర గ్రామం. సముద్రమట్టానికి 11 మీ.ఎత్తులో ఉంది.

## సమీప గ్రామాలు
తెనాలి, విజయవాడ, మంగళగిరి, గుడివాడల

## గ్రామానికి రవాణా సౌకర్యాలు
వుయ్యూరు, కంకిపాడు, మానికొండ నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 28 కి.మీ

## గ్రామములోని విద్యాసౌకర్యాలు
జిల్లాపరిషత్ హైస్కూల్, తోట్ల వల్లూరు, దేవరపల్లి, పెనమకూరు.

## గ్రామ పంచాయతీ
తుమ్మలపచ్చికలంక, పాములలంక పంచాయతీ పరిధిలోని ఒక శివారు గ్రామం.కీ.శే.పాముల వెంకటేశ్వరరావు, ప్రథమ సర్పంచి, మండల అధ్యక్షులుగా ఎన్నికైనాడు. కీ.శే.శీలం వెంకటేశ్వరరావు, మాజీ సర్పంచి. ఇతను రెండుసార్లు సర్పంచిగా ఎన్నికైనాడు.

2013-జూలైలో పాములలంక గ్రామ పంచాయతీకి నిర్వహించిన ఎన్నికలలో పాముల శ్రీనివాసరావు, సర్పంచిగా ఎన్నికైనాడు. [1]

## గ్రామంలోని దర్శనీయ ప్రదేశములు/దేవాలయములు
### శ్రీ అభయాంజనేయస్వామివారి విగ్రహం
ఈ గ్రామములో దాతలు, గ్రామస్థుల ఆర్థిక సహకారంతో, 18 అడుగుల ఎత్తులో, 15 లక్షల రూపాయల అంచనా వ్యయంతో, స్వామివారి విగ్రహం నిర్మాణం ఉంది. [2]

## గ్రామ ప్రముఖులు
పాముల వెంకటేశ్వరరావు మాజీ మండలాధ్యక్షుడు

## మూలాలు

## వెలుపలి లింకులు
[1] ఈనాడు అమరావతి; 2015, జూన్-4; 40వపేజీ.[2] ఈనాడు అమరావతి; 2016, జనవరి-30; 24వపేజీ.
చింతల సీతాదేవి

**చింతల సీతాదేవి** లేదా **సి. సీతాదేవి** (ఆంగ్లం" : **C. Sitadevi**) భారతీయ మహిళా శాస్త్రవేత్త. ఆంధ్ర విశ్వవిద్యాలయంలో బయో కేమిస్ట్రిలో ఉద్యోగంలో చేరి క్రమంగా అనేక హోదాలకు ఎదిగి ఆంధ్రా మెడికల్ కాలేజీలో ప్రిన్సిపాల్ గా పదవీ విరమణ చేశారు.
## జీవిత విశేషాలు
చింతల సీతాదేవి 1929 ఏప్రిల్ 21 న జన్మించారు. గుంటూరు మెడికల్ కళాశాలలో వైద్యవిద్యనభ్యసించారు. ఆంధ్రా మెడికల్ కళాశాల, విశాఖపట్నంలో ఎం.డి, ఎఫ్.ఐ.ఎం.ఎస్.ఎ డిగ్రీలని అందుకున్నారు.

ఆంధ్రా మెడికల్ కళాశాలలో బయోకెమిస్ట్రీ విభాగంలో ట్యూటరుగా (1954-55), గుంటూరు మెడికల్ కాలేజీలో ట్యూటరుగా (1955-58) పనిచేసారు. సికింద్రాబాదులోని గాంధీ మెడికల్ కాలేజీలో బయోకెమిస్ట్రీ విభాగంలో అసిస్టెంటు ప్రొఫెసరుగా (1958) చేరారు. 1959 లో కర్నూలు మెడికల్ కాలేజీలో ప్రొఫెసరుగా చేరి 1970 వరకు పనిచేసారు.  1970 లో ఆంధ్రామెడికల్ కళాశాలలో చేరి, 1978 నుండి 81 వరకు వైస్ ప్రిన్సిపాల్ గానూ, 1981 నుండి 84 వరకు ప్రిన్సిపాల్ గానూ పనిచేసారు.

ఆమె మార్చి 6 2009 న మరణించారు.
## పరిశోధనలు
సీతాదేవి గొప్ప పరిశోధకు రాలు. జీవరసాయన శాస్త్రంలో, రోగ నిర్ధారణా జీవ రసాయన శాస్త్రంలో విశేషంగా పరిశోధన చేసి అంతర్జాతీయంగా గుర్తింపు సాధించారు.అంతర్జాతీయ జర్నల్స్ లో 52 కి పైగా పరిశోధనా పత్రాలను రాసి ప్రచురించారు. "జర్నల్ ఆఫ్ అసోసియేషన్ ఆఫ్ క్లినికల్ బయో కెమిస్త్స్ ఆఫ్ ఇండియా" అనే పత్రిక సంపాదక వర్గంలో పరిశోధనా వ్యాసాలను ప్రచురించటంలో కృషి చేశారు. 

1975 లో F.A.M.S లో ఫెలో షిప్ అందుకున్నారు. ఇంటర్నేషనల్ మెడికల్ సైన్సు అకాడమీలో ‘’ఫౌండర్ ఫెలో‘’ గౌరవాన్ని దక్కించుకొన్నారు.  అసోసియేషన్ ఆఫ్ క్లినికల్ బయో కేమిస్త్స్ ఆఫ్ ఇండియా వారి గౌరవ సభ్యత్వం అందుకొన్నారు. ఇండియన్ అసోసిఎషన్ ఆఫ్ ఫిజియాలజిస్త్స్ అండ్ ఫార్మకో లాజిస్ట్స్ కు ఉపాధ్యక్షులుగా, అధ్యక్షులుగా (1977, 1980) ఎన్నికయ్యారు. ఈ అరుదైన గౌరవాన్ని పొందిన విదుషీ మణి సీతా దేవి. అసోసియేషన్ ఆఫ్ క్లినికల్ బయో కేమిస్ట్స్ ఆఫ్ ఇండియా నిర్వహించిన నాల్గవ సదస్సుకు ఆర్గనైజింగ్ సెక్రటరీగా వ్యవహరించి, దేశవ్యాప్త ఘనతను పొందారు.

పూర్వ విద్యార్ధిగా ఆంధ్రా మెడికల్ కాలేజి కి ఎన్నో సేవలందించారు పూర్వ విద్యార్ధుల చేత అపూర్వ సత్కారాన్ని పొందారు .త్రివేండ్రం మెడికల్ కాలేజి వారి సిల్వర్ జూబ్లీ ‘’ఆరేషన్ అవార్డ్ ‘’గ్రహీతగా ప్రతిభకు తగిన గౌరవం సాధించారు.
## సీతాదేవి అవార్డు
సి.ఎస్.దేవి అవార్డుగా రూ.5000/- లను ఎసిబిఐ ఆరవ ఆర్గనైజింగ్ సెక్రటరీ డా.సి.సీతాదేవి 1980 లో ప్రవేశపెట్టారు. తరువాత స్వంతంగా రూ.5000/- లను ఆమె ప్రకటించారు. ఈ అవార్డును ప్రముఖ పరిశోధనలు చేసినవారికి యిస్తారు.

## మూలాలు

## ఇతర లింకులు
* [[గబ్బిట దుర్గాప్రసాద్] వ్రాసిన "మహిళామాణీక్యాలు"]
* http://www.nams-india.in/docs_pdfs/directory%20of%20emer.pdf

వర్గం:భారతీయ మహిళా శాస్త్రవేత్తలు
వర్గం:1929 జననాలు
వర్గం:తెలుగువారిలో వైద్యులు
వర్గం:2009 మరణాలు
వర్గం:తెలుగువారిలో శాస్త్రవేత్తలు
వర్గం:జీవ రసాయన శాస్త్రవేత్తలు
వర్గం:జన్మస్థలం తెలియని వ్యక్తులు